Illum, il-Kunsill adotta konklużjonijiet li jistiednu lill-Kummissjoni tippreżenta qafas strateġiku ġdid tal-UE dwar is-saħħa u s-sikurezza okkupazzjonali (OSH) għall-2021-2027 u toffri l-kontribut tal-Kunsill f'dak il-qafas strateġiku. Il-konklużjonijiet jirrikonoxxu li nkisbu xi riżultati pożittivi, peress li ħafna stati membri adottaw pjanijiet ta' azzjoni nazzjonali bbażati fuq il-qafas eżistenti. Il-Kummissjoni, l-istati membri u s-sħab soċjali huma mistiedna jintensifikaw l-isforzi tagħhom fil-qasam tad-dinja tax-xogħol li qed tinbidel, inkluż fir-riskji psikoloġiċi, l-inċidenti u l-mard relatati max-xogħol u l-inklużjoni ta' ħaddiema b'diżabilità u dawk akbar fl-età. Konklużjonijiet dwar Qafas Strateġiku Ġdid tal-UE dwar is-Saħħa u s-Sikurezza Okkupazzjonali: It-titjib tal-implimentazzjoni tas-Saħħa u s-Sikurezza Okkupazzjonali fl-UE, 10 ta' Diċembru 2019 Ara l-paġna tal-laqgħa